b'\n_START_ARTICLE_\nMedicinsk filosofi\n_START_SECTION_\nIndhold\n_START_PARAGRAPH_\nFaget omfatter medicinens videnskabsteori. Medicinsk etik eller bioetik henregnes ogs\xc3\xa5 til medicinsk filosofi. Desuden omfatter faget sygeplejens filosofi samt l\xc3\xa6gers dannelse. Faget er t\xc3\xa6t besl\xc3\xa6gtet med faget medicinens idehistorie.\n_START_SECTION_\nHistorie\n_START_PARAGRAPH_\nEt af de tidligste v\xc3\xa6rker om emnet er Elisha Bartletts Essay on the Philosophy of Medical Science fra 1844._NEWLINE_Historiens mest kendte medicinske filosof er Michel Foucault, hvis idehistoriske analyser h\xc3\xa6vdede, at den moderne sundhedsvidenskab ikke er neutral men derimod baseret p\xc3\xa5 sociale magtforhold. Derfor er begreber om sygdom og sundhed forankret i nogle politiske strategier. If\xc3\xb8lge Foucault er den moderne l\xc3\xa6gevidenskab s\xc3\xa5ledes et magtinstrument, og den er desuden heller ikke objektiv men derimod blot et udtryk for, at man kun vil acceptere det synlige og m\xc3\xa5lbare som sandt .\n_START_SECTION_\nDanskere\n_START_PARAGRAPH_\nAndre kendte danske medicinske filosoffer omfatter bl.a Uffe Juul Jensen, Merry Elisabeth Scheel og Klemens Kappel samt Peter Kemp, Jacob Rendtorff og Jacob Birkler.'